Zhantas/Cleaned-Uzbek_Wikipedia huggingface dataset:
Muhammad bin Hasan Javhariy

Muhammad bin Hasan Javhariy — "Nasoyim ul-muhabbat"da tilga olingan tasavvuf shayxi. Kunyasi — Abu Bakr. Zunnun Misriyning shogirdi. Abubakr Vositiy uning yuksak maqomga erishganini eʼtirof etgan. Alisher Navoiy „Nasoyim ul-muhabbat“ga “Nafahot ul-uns”dan ushbu shayx bilan bogʻliq bobni aynan kiritgan.

 

Turkum:Navoiyshunoslik
Tegistik (Temirbek qishloq okrugi)

Tegistik  — Qozogʻiston Respublikasining Jambul viloyati, Bayzaq tumanidagi qishloq. Temirbek qishloq okrugining maʼmuriy markazi. KATO kodi — 313649100.
 Aholisi 
1999-yilda qishloq aholisi 860 kishini (446 erkak va 414 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 738 kishi (391 erkak va 347 ayol) yashagan.
 

Turkum:Alifbo boʻyicha aholi punktlari Turkum:Qozogʻiston aholi punktlari Turkum:Qozogʻiston qishloqlari
Turkum:Bayzaq tumani aholi punktlari
Dikiriy va Trikiriy

Dikiriy va Trikiriy- pravoslavlikda oliy 
ruhoniylik martabasi (arxiyerey)ning marosimiy 
atributlaridan sanaladi. Dikiriy va trikiriy so‘zlari 
yunon tilidan olingan bo‘lib, dikiriy ikki shamdon, 
trikiriy so‘zi esa, uch shamdon degan ma’noni anglatadi. 
Makur marosimiy ashyolardan IV-V asrlarda diniy atribut 
sifatida foydalanila boshlangan. Ibodat vaqtida arxiyerey 
dikiriy va trikiriy yordamida ibodat qiluvchilarni 
duo qiladi. Ayrim monastrlarda dikiriy va trikiriy 
atributlaridan foydalanib fotiha berish huquqi 
arximandritlarga ham berilgan. Xristianlik ta’limotiga 
ko‘ra, dikiriyga o‘rnatilgan ikki sham Isoning inson va 
xudo timsoli sifatida, trikiriydagi uch sham esa, ipostas 
- muqaddas uchlik ramzi deb e’tirof etiladi. Dikiriyning o‘rta qismida xoch o‘rnatilgan bo‘lib, xristianlarning 
ta’kidlashicha u Isoni insoniyatni qutqarish uchun o‘zini 
qurbon qilganligini anglatib, eslatib turadi. Trikiriyda 
esa xoch timsoli tushirilmagan bo‘ladi. Chunki, xristianlik ta’limotiga ko‘ra, xudoning inson qiyofasida ko‘rinishi o‘zini qurbonlikka keltirgan xolos.
Digambar

Digambar- jaynizmdagi firqalanishdan so‘ng paydo 
bo‘lgan ikki mazhabning mutaassib yo‘nalishi. Ular, 
Maxaviraga ergashishlari bilan bir qatorda, tamoman 
yalang‘och holda yuradilar. Ular xalos bo‘lish, najotga 
hamda abadiy rohat-farog‘atga faqat taqvodorlik bilan 
hayot kechirish orqaligina erishish mumkin, inson yalang‘och bo‘lganida o‘zida hayo, tortinish va uyalishni his qilayotgan bo‘lsa, demak, u hali dunyoga bog‘liq, chin zohid emas ekan, deb e’tiqod qiladilar. Bundan tashqari ular insonga xos bo‘lgan ko‘pgina tuyg‘u va hissiyotlardan ham voz kechganlar:sevgi yoki nafrat, qayg‘u yoki quvonch, issiq yoki sovuq, hayo yoki hayosizlik, yaxshi yoki yomon, ochlik yoki tashnalik, bularning barchasidan jaynist xoli bo‘lishi va bora-bora tinch, osuda va harakatsiz yashash tarziga ega bo‘lmogi lozim. Shuning uchun ham Jayniylikning eng ashaddiy tarafdorlari hatto oddiy kiyim kiyib yurishdan ham voz kechganlar. Keyinchalik musulmonlar ularga eng oddiy darajada kiyinib yurishni majburan qabul qildirganlar.
Denkard

Denkard- Din amallari Avestaning barcha nasklari, 
qisqacha mazmuni yoritilgan. IX asrda paxdaviy tilida 
yozilgan.
Toʻregeldi

Toʻregeldi (199?-yilgacha — Goslesopitomnik) — Qozogʻiston Respublikasining Jambul viloyati, Bayzaq tumanidagi qishloq. Janaturmis qishloq okrugi tarkibiga kiradi. KATO kodi — 313641700.
 Aholisi 
1999-yilda qishloq aholisi 184 kishini (87 erkak va 97 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 94 kishi (51 erkak va 43 ayol) yashagan.
 Manbala 

Turkum:Alifbo boʻyicha aholi punktlari Turkum:Qozogʻiston aholi punktlari Turkum:Qozogʻiston qishloqlari
Turkum:Bayzaq tumani aholi punktlari
Dzen buddizm

Dzen buddizm — V-VI asrlarda Xitoyda paydo boʻlgan
mahayana yoʻnalishidagi maktablaridan biridir. Uning
asoschisi afsonaviy rohib Boddxidxarma hisoblanadi.
„Dzen“ (lotincha – mediatatsiya, fikrni jamlash, diqqat
bilan mushohada qilish) buddizmning asosiy xususiyatlari
sifatida nazariyadan koʻra amaliyotga, diniy oʻgit va qonun-qoidalarni yodlash oʻrniga mushohada qilishga alohida eʼtibor berilishini, irratsionalizm va mistikaga
moyillikni qayd etish mumkin.
Dzen buddistlar „yoga“ mashqlarini bajarish, jismoniy
mehnat qilish, sanʼat turi bilan shugʻullanishga katta
ahamiyat beradilar. Har qanday aqida va eʼtiqod shakllarini (hattoki, Buddani ham) inkor qilish, hech kimga taqlid qilmaslik va ruhiy erkinlikka erishish, „vaqt-abadiylik“, „subyekt-obyekt“, „hayot-oʻlim“, „haqiqat va yolgʻon“, „yaxshilik va yomonlik“ kabi ziddiyatlarni bartaraf etishni kamolotga erishishning oliy yoʻli, deb hisoblaydilar. Dzen buddizmda tashqi olamdan uzilib, abadiy tashvishlardan chetlanish va fikrni bir nuqtaga jamlashga alohida eʼtibor beriladi va „satori“ (sanskritcha – yilt etib koʻrinish)ni targʻib qilinadi. Trans holatiga tushgan kishining haqiqatga erishishi dzenning oliy maqsadi, deb bilinadi.
„Dzen buddizm“ barchani, irqi, millati, diniy eʼtiqodidan
qatʼi nazar, „hammaga mos jonli amaliy haqiqat“ sirlaridan ogoh boʻlishga chaqiradi. Hozirda dzen buddistlar 10
milliondan ortiq, ularning 85 foizi Yaponiyada yashaydi.
Unda ilgari surilgan gʻoyalarning bevosita „dildan-dilga“
uzatilishi, insonning oʻz ruhiy mohiyati bilan yaqinligi,
belgi va shakllarga qaram boʻlmaslik, yaʼni fikrning soʻz va belgilarsiz ifoda etilishi, insonning oʻz ichki dunyosiga murojaat qilishi orqali Budda kabi barkamollikka erishish mumkinligi haqidagi qarashlar ommaviy tus olgan.
Hozirda Yaponiyada dzen ibodatxonalari diniy, siyosiy va
madaniy markazga aylanib, yoshlar tafakkuri, turmush tarzi, faoliyatiga kattataʼsir koʻrsatmoqda. Ayniqsa, dzen sanʼati xitoy va yapon madaniyati anʼanalaridan biriga aylangan. Samuraylar dzen buddizm targʻibotchilari hisoblanadi. Dzenga „hammaga mos jonli amaliy haqiqat“ deb taʼrif berishgan, yaʼni inson ichki dunyosi orqali haqiqat va barkamollikka erishishi mumkinligi eʼtirof etilgan
holda qatʼiy tartib va maxsus ruhiy mashqlarga amal qilish
talab etiladi.
Bugungi kunda dzen buddizm Gʻarbiy Yevropa mamlakatlari,
AQSH va Kanada yoshlari orasida keng tarqalganini qayd
etish lozim. Shu asnoda mediatatsiya qonun va talablarini
buzib talqin etish, mast qiluvchi ichimlik va narkotik
moddalardan foydalanish orqali „nirvana“ga erishish
mumkin, degan qarashlar ham keng yoyilib borayotganini
taʼkidlash zarur. Yoshlarning bunday qarashlar taʼsiriga
berilishi ularning turmush tarziga salbiy taʼsir
koʻrsatib, nosogʻlom mayllarning kuchayishi, alkogolizm va
narkomaniyaning chuqur ildiz otishiga zamin yaratmoqda.
Toʻrtkul

Toʻrtkul (199?-yilgacha — Bagara) — Qozogʻiston Respublikasining Jambul viloyati, Bayzaq tumanidagi qishloq. Burilskiy qishloq okrugi tarkibiga kiradi. KATO kodi — 313635500.
 Aholisi 
1999-yilda qishloq aholisi 254 kishini (122 erkak va 132 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 239 kishi (115 erkak va 124 ayol) yashagan.
 

Turkum:Alifbo boʻyicha aholi punktlari Turkum:Qozogʻiston aholi punktlari Turkum:Qozogʻiston qishloqlari
Turkum:Bayzaq tumani aholi punktlari
Dzindzya

Dzindzya – sintoiylik ibodatxonasi. Sintoiylikda
ibodatxonalar ikkiga ajratiladi. Birinchisi, dzindzya -
sintoistlarni birgalikda ibodat qilish uchun yigʻiladigan
asosiy ibodatxona boʻlsa, ikkinchisi, kamidana – uy
ibodatxonasi hisoblanadi.
Qadimda sintoiylikda muayyan shaklga ega boʻlgan, maxsus
reja asosida qurilgan ibodatxona inshooti boʻlmagan.
Bunday muqaddas joylarga Kanasana va Miva qadamjolari
kiradi. Bundan koʻrinib turibdiki, buddaviylik Yaponiyaga
ibodatxona arxitekturasi tushunchasini olib kelgan. Bu
muqaddas joylar toʻrt tomondan tosh va somonli loydan
qurilgan devor hamda darvoza bilan oʻralgan hududdan ibodat.
Odatda, bunday hudud markazida ivasaka – tosh yoki ustun,
yoxud ximorogi – daraxt boʻladi. Sintoiylik taʼlimotiga
koʻra, kami – xudoning ruhi aynan mana shu tosh, ustun yoki daraxtga kirib oladi deb, ishoniladi.
Buddaviylik Yaponiyaga VI asrning oʻrtalarida Korea
orqali kirib kela boshlagan. Uz navbatida buddaviylik
Koreaga Xitoydan kirib kelgan. Har qanday din maʼlum
mintaqaga kirib borishi bilan ana shu mintaqaning tabiiy
iqlim sharoiti, aholisining urf-odatlari, anʼana va
marosimlari, xalqning temperamenti va mentaliteti kabi
milliy va etnik omillar taʼsirida juz’iy oʻzgarishlarga
duch keladi. Yaponiyada xalqning diniy tasavvurlari bilan
qorishib ketgan buddaviylik oʻzgacha shaklda namoyon boʻlgan.
Ushbu din yapon jamiyatiga nafaqat yangi dunyoqarashni, balki, yangicha madaniyatni ham olib keldi. Budda taʼlimotining Yaponiyaga kirib kelishi sintoiylik ibodatxonalarida ibodatga moʻljallangan maxsus xayden va xonden kabi inshootlarining qurilishiga sabab boʻlgan.
Bugungi kundagi sintoiylik ibodatxonalarining barchasi
deyarli bir xil tuzilishga ega. Ulardagi asosiy inshootlar:
-komainu (ibodatxonani yovuz ruxdardan himoya qilib
turuvchi ikki itning haykali);
-tori (xudolar yoʻli);
-xonden (diniy atribut va muqaddas ashyolar
saqlanadigan xona);
-xayden (ziyoratchilar);
-sinsendzyo (ibodatxonada ovqat tayyorlash joyi);
-xa-raidzyo (duoibad qilish xonasi);
-kaguraden (raqsga moʻljallangan sahna) va boshqalar.
 

 
 

Turkum:Sintoizm
Turkum:Ibodatxonalar
Dvapra

Dvapra - hinduizmda falak gardishining qonuniga 
ibnoan to'rt bosqichdan iborat hayot jarayonining 
«ma’naviyatidan manfaati kuchli kishilar yashaydigan jez 
davri».
Tuymekent

Tuymekent (1993-yilgacha — Budennovka) — Qozogʻiston Respublikasining Jambul viloyati, Bayzaq tumanidagi ovul. Tuymekent qishloq okrugining maʼmuriy markazi. Talas daryosining oʻng qirgʻogʻida, Bayzaq tumanining maʼmuriy markazi Sarikemer qishlogʻidan taxminan 14 km shimoli-sharqda joylashgan. KATO kodi — 313653100.
 Aholisi 
1999-yilda qishloq aholisi 4511 kishini (2248 erkak va 2263 ayol) tashkil qilgan. 2009-yilgi aholini roʻyxatga olish maʼlumotlariga koʻra qishloqda 5195 kishi (2663 erkak va 2532 ayol) yashagan.
 Mahalliy aholi orasidan chiqqan taniqli shaxslar 
 Baytasov Gaziz Abdibekovich (1971—2011) — qozoq politsiyachisi, Qozog‘iston Xalq Qahramoni (2011).
 

Turkum:Alifbo boʻyicha aholi punktlari Turkum:Qozogʻiston aholi punktlari Turkum:Qozogʻiston qishloqlari
Turkum:Bayzaq tumani aholi punktlari
Daena (din)

Daena (din)- ilohiylashtirilgan obraz bo‘lib, u 
e’tiqodda qoimlik, inson qalbi va ruhiy dunyosini yaxshilik 
yo‘lida tarbiyalovchi ma’buda.
Dastlabki gunoh

Dastlabki Gunoh - xristianlik ta’limotida ilk insonlar Odam va Havvo tomonidan ta’qiqlangan mevaning iste’mol qilinishi natijasida butun odamzot bo‘yniga tushgan gunoh. Xristianlik ta’limotiga binoan mazkur gunoh barcha tug‘ilgan go‘daklarning bo‘ynida ham bo‘lib, cho‘qintirish marosimigina kishini undan poklaydi.
Dayan

Dayan - yahudiylikdagi diniy sud (beyt-din) sudyasi.Shuningdek, Sharqiy Yevropada “taqvodor da’vatchi”ga nisbatan ham qoʻllanadi. Dayanlar aksar holatda, ajrim, g‘uyur, kishining galaxaga ko‘ra mavqe’ini aniqlash kabi ishlarni ko‘rib chiqadi. Ortodoks yahudiylikda, faqatgina erkak kishi dayan bo‘lishi, konservativ va revormist yahudiylikda ayol kishi ham bo‘lishi mumkin. Umuman olganda dayan vazifasida ishlashlik uchun alohida bir ilohiyotga oid ta’lim olishni talab qilmaydi. Biroq, aksar dayanlar intensiv ta’lim olishadi yoki ravvinlardan bo‘lishi mumkin. Yevropadagi yahudiy jamoalarida dayanlar ravvinlarga nisbatan maqomi pastroq bo‘lganini ko‘rish mumkin. Buyuk Britaniya yahudiy jamoalari bundan istisno bo‘lib, rasmiy diniy sud vakillari dayan deb yuritilgan. Isroilda diniy sud sudyasi dayan deb atalsa, dunyoviy sudlar sudyasi “shofet” deb ataladi.
Danjur

Danjur - 225 jilddan iborat Tibet buddizmi manbasiga yozilgan sharh bo‘lib, unda sanskritdan tarjima, tibetlik mualliflarning asarlari, lamaizmdagi ilohlar mavqei bayoni kabi mavzular yoritilgan.
Oqqoʻrgʻon koʻchasi (Toshkent)

Oqqoʻrgʻon koʻchasi — Mirzo Ulugʻbek tumanining „Darxon“, „Hamid Olimjon“ va „Oqqoʻrgʻon“ mahallalari hududida. Mustaqillik shoh koʻchasi bilan Kichik halqa yoʻli oraligʻida joylashgan. Uzunligi 1,5 km atrofida. Tarkibida 6 ta tor koʻcha bor.

XX asrning 2-yarmida tashkil topgan. Dastlab 1959-yil Novomoskovskiy nomi berilgan. 1994-yil 22-avgustdan Oqqoʻrgʻon nomi bilan yuritiladi.

Yoʻnalishida „Yeshlik“ sport majmuasi, Oʻzbekiston davlat jismoniy tarbiya va sport universiteti, Hindiston Respublikasining Oʻzbekiston Respublikasidagi elchixonasi, oilaviy poliklinika, notarial idoralar, savdo shoxobchalari, dorixona, firmalar, aviakassa va koʻp qavatli turar joy binolari joylashgan. Osiyo, Beshogʻaynilar, Mudofaachilar va Katta Darxon koʻchalari bilan tutashgan. Yaqinida Mirzo Ulugʻbek tuman hokimiyati, Latviya, Jazoir va Afgʻonistonning Oʻzbekiston Respublikasidagi elchixonalari, Toshkent observatoriyasi, „Oʻzmashservis“, Kardiologiya markazi, Pushkin maydoni va „Pushkin“ metro bekati, 99-, 142-maktablar, 153-, 447-bogʻchalar, mahalla idorasi joylashgan.

 Yana qarang 

 Toshkent koʻchalari roʻyxati

 

Turkum:Toshkent koʻchalari
Ulgili (Jambul viloyati)

Ulgili  — Qozogʻiston Respublikasining Jambul viloyati Bayzaq tumanidagi qishloq. Ulgili qishloq okrugining maʼmuriy markazi va u yerdagi yagona aholi punkti. KATO kodi — 313657100.
 Aholisi 
1999-yilda qishloq aholisi 1427 kishini (742 erkak va 685 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 1783 kishi (897 erkak va 886 ayol) yashagan.
 

Turkum:Alifbo boʻyicha aholi punktlari Turkum:Qozogʻiston aholi punktlari Turkum:Qozogʻiston qishloqlari
Turkum:Bayzaq tumani aholi punktlari
Dagon

Dagon – finikiyaliklarda madaniy o’simliklar homiysi. Don yetishtiriladigan hududlarda (Falastin atrofi) Baal ilohini “Dagonning o’g’li” deb bilishgan.
Guandi, Guan Di

Guandi, Guan Di - qadimgi Xitoy xalqining diniy e’tiqodiga ko‘ra, urush, boylik ilohi, amaldorlar homiysi. Uning milodiy III asrda Xan sulolasining yemirilishi arafasida yashagan harbiy sarkarda Guan Yuy ismli real prototipi bo‘lgan, degan fikrlar mavjud. Guan Yuy - Uch podshohlik davridagi Shu qirolligining harbiy sarkardalaridan va o‘rta asrlarga mansub “Uch podshohlik” romani bosh qahramonlaridan biri. Bu romanda Guan Yuy Robin Gud singari oliyjanoblikning eng yuksak namunasi sifatida gavdalangan. Shuningdek, romanda shaftoli bog‘ida amalga oshgan qasamyod haqidagi afsona o‘z aksini topgan. Mazkur afsonaga muvofiq, ilgari o‘zaro adovatda bo‘lgan Guan Yuy, Chjan Fey va Lyu Bey shaftoli bog‘ida ittifoqqa kirishish to‘g‘risida kelishishgan. Bu kelishuv natijasida Lyu Bey Shu qirolligiga asos solgan va Guan Yuy qirollik qo'shini bosh sarkardasiga aylangan. Ammo ba’zida Lyu Bey va Guan Yuy o‘rtasida yuz bergan kelishmovchiliklar tomonlarning o‘zaro munosabatlariga salbiy ta’sir ko‘rsatdi. Oqibatda, u milodiy 200-yildan Sao Sao qo‘shinida xizmat ko‘rsatdi.Lekin u yerda ham muammolarga duch kelib, keyinchalik Yuan Shao qo‘shinida harbiy xizmatini davom ettirdi. 219-yilda Guan Yuy o‘g‘li va qurolbardori bilan birgalikda Sun Syuan qo'shiniga asirga tushadi va qatl etiladi. Uning tanasi Sao Saoga jo'natilib, u yerda marhum ehtirom bilan dafn qilingan.
Guan Yuy vafotidan so‘ng, uning hayoti haqida turli afsonalar yuzaga keldi.Ulardan birida aytilishicha, Guan Yuy noinsof hokimni o‘ldirgach, yuzini o‘zgartirib, soqchilar ta’qibidan qutilib qolgan.XVII asrda Koreyada ham Guan Yuy nomi bilan bog‘liq afsonalar tarqalib, unga muvofiq, Guan Yuy yaponiyaliklar bosqinidan qadimgi koreys xalqini qutqargan xaloskor o‘laroq gavdalanadi. Aslida, Guan Yuy shaxsini qahramonlikdan ko‘ra ilohiy maqomda tasavvur qilish Suy sulolasi (581-618) hukmronligi davrida boshlanib, 1594-yil esa rasman “Guan-di” nomli urush xudosi sifatida e’tirof etildi. Xitoydagi minglab ibodatxonalarda Guan-di sharafiga marosimlar o‘tkazilgan.
Ushbulaq (Jambul viloyati)

Ushbulaq (Uchbuloq) — Qozogʻiston Respublikasining Jambul viloyati, Bayzaq tumanidagi stansiya. Boʻtamoʻynoq qishloq okrugi tarkibiga kiradi. KATO kodi — 313633300.
 Aholisi 
1999-yilda stansiya aholisi 192 kishini (89 erkak va 103 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 210 kishi (96 erkak va 114 ayol) yashagan.
 

Turkum:Alifbo boʻyicha aholi punktlari Turkum:Qozogʻiston aholi punktlari Turkum:Qozogʻiston qishloqlari
Turkum:Bayzaq tumani aholi punktlari
Shaxan (Jambul viloyati)

Shaxan (199?-yilgacha — Chapaevo) — Qozogʻiston Respublikasining Jambul viloyati, Bayzaq tumanidagi ovul. Temirbek qishloq okrugi tarkibiga kiradi. KATO kodi — 313649300.
 Aholisi 
1999-yilda qishloq aholisi 793 kishini (413 erkak va 380 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 794 kishi (421 erkak va 373 ayol) yashagan.
 

Turkum:Alifbo boʻyicha aholi punktlari Turkum:Qozogʻiston aholi punktlari Turkum:Qozogʻiston qishloqlari
Turkum:Bayzaq tumani aholi punktlari
Rakat koʻchasi (Toshkent)

Rakat koʻchasi — Yakkasaroy tumanining „Rakat“ va Abdulla Avloniy mahallalari hududida. Bobur va M. Hojinova koʻchalari oraligʻida. Uzunligi 1,5 km atrofida. Askiya, Jamshid Shoshiy, Imom at-Termiziy, Botir Boboev koʻchalari bilan kesishgan.

 Tarixi 
XX asrning 1-yarmida tashkil topgan. 1971-yil 22-oktabrdan Shopoʻlat Abdullaev nomi bilan atalgan. 2008-yil 2-sentabrda joyning tarixiy nomi sifatida hamda joydagi asosiy koʻcha nomini mahalla nomi bilan uygʻunlashtirish maqsadida „Rakat“ nomi berilgan.

 Binolar 
Yoʻnalishida 135-maktab, 6-bogʻcha, Mirzo Ulugʻbek nomidagi xalqaro maktab, engil sanoat kasb-hunar kolleji, tuman xalq banki filiali, savdo shoxobchalari, koʻp qavatli va shaxsiy turar joy binolari joylashgan. Yaqinida O‘zbekiston Respublikasi Bandlik va mehnat munosabatlari vazirligi, Toshkent davlat oʻzbek tili va adabiyoti universiteti, "Askiya" bozori, Doʻstlik (sobiq Bobur) nomidagi madaniyat va istirohat bogʻi, „Tabassum“ kafesi joylashgan.

 Yana qarang 

 Toshkent koʻchalari roʻyxati

 Galereya 
 Rakat koʻchalari 

 

Turkum:Toshkent koʻchalari
Finlandiya ommaviy axborot vositalari

Finlandiyada ommaviy axborot vositalari qamrovi radio, televideniye, gazeta va jurnallar kabi turli xil onlayn, bosma va eshittirish ko'rinishidagi formatlarini o'z ichiga oladi.

 Jurnallar 

 Gazetalar 
Åbo Underrättelser gazetasi 1824-yilda nashr etila boshlagan.

 Radio 
Yleisradio Oy radiosi 1926-yilda o'z faoliyatini boshlangan"Finland: Media and Publishing", Britannica.com, retrieved 22 November 2017.

 Televizion 

 Yana qarang 

 Finlandiyada telekommunikatsiya
 Finlandiyada Internet
 Finlandiya kino
 Finlandiyada tsenzura

 

 Bibliografiya 

 
 

 

 
 
Turkum:Finlandiya
Turkum:Jurnalistika
Primula × polyantha

Primula × polyanthaframelessframelessIlmiy tasniflash O‘simliklar Yuksak oʻsimliklar Gulli oʻsimliklar Ikki urugʻpallalilar AsteridsEricalesNavro‘zguldoshlarNavro‘zgulP. × polyanthaBinar nomi Primula × polyanthaMill.Sinonimlar Primula × bosniaca Beck ex Fiala
 Primula × brevistyla DC.
 Primula × caulescens Pax
 Primula × cupularis Pax
 Primula × flagellicaulis A.Kern.
 Primula × intermedia Facchini
 Primula × legueana E.G.Camus
 Primula × sanctae-coronae Beck
 Primula × variabilis Goupil
 Primula × variiflora Beck
Primula × polyantha, polianthus primrose yoki soxta oxlip, Navro‘zguldoshlar oilasida gullaydigan o'simliklarning tabiiy gibrid turidir. Bu tur Primula veris va Primula vulgaris ning (oddiy primrose) chatishishidan paydo bo‘lgan. Vatani Yevropa bo'lib, bog‘da o‘stirish uchun ko'plab sun'iy gibrid navlar ham yaratilgan. 

 

Turkum:Italiya o'simliklari
Turkum:Yevropa bog‘ o‘simliklari
Turkum:Germaniya florasi
Turkum:Fransiya florasi
Turkum:Avstriya florasi
Kattahovuz mahallasi

Kattahovuz mahallasi (Asadulla Xoʻjayev koʻchasi, 2) – Toshkent shahar Shayxontohur tumanidagi mahalla. 1-shahar klinik kasalxonasi yonida joylashgan. Hozirgi Obinazir, Gulobod, Sarxumdon, Yangi shahar, Oqlon mahallalari bilan chegaradosh.

 Tarixi 
Kattahovuz Koʻkcha dahasidagi qadimiy mahalla. Oʻtmishda Obinazir, Darvoza, Ayrilish, Sarxumdon mahallalari bilan chegaradosh boʻlgan. Mahallada katta hovuz boʻlgan (nomi shundan). Qariyb 350 xonadon yashagan. Aholisi, asosan, oʻzbeklar boʻlib, koʻnchilik, shahar tashqarisidagi yerlarida (Qoʻriqrabod, Choʻponota, Oqtepa, Damachi mavzelarida) dehqonchilik bilan shugʻullangan. Masjid, choyxona, sartaroshxona, baqqollik doʻkonlari boʻlgan (20-asr boshi). Sovet davrida Kattahovuzning hozirgi hududida Gulobod dahasi qurilgan.

1961-yilda yana mahalla sifatida tashkil etilgan. 1995-yildan hozirgi nomi bilan ataladi. Aholisi 3802 kishi, asosan, oʻzbeklar (2009). Mahalla hududida oziq-ovqat doʻkoni, modalar atelesi, bir qancha dorixona, novvoyxona mavjud. Mahalla 1998-yil tubdan oʻzgartirilgan. Mahallada shoir Tavallo va bir qancha taniqli sanʼatkorlar: Lutfixonim Sarimsoqova, Karim Zokirov istiqomat qilgan.

 

Turkum:Shayxontohur tumanidagi mahallalar
As Time Goes By

As Time Goes By — yozuvchi Michael Walsh tomonidan yozilgan, 1998-yilda nashr etilgan roman janriga oid asar. U Casablanca filmining oldingi qismi/davomi hisoblanadi. Kitob Rick Blainening (aktyor Humphrey Bogart ijrosida) Amerikada oʻtgan bolaligi va u mingan samolyot Kasablankadan chiqib ketganidan keyingi davr oʻrtasidagi voqealarni oʻz ichiga oladi.

 

Turkum:1998-yil romanlari
Michael Walsh

Michael Alan Walsh (1949-yil 23-oktyabrda tugʻilgan), shuningdek, David Kahane — amerikalik musiqa tanqidchisi, yozuvchi, ssenariynavis, media tanqidchi, madaniy-siyosiy maslahatchi va 19-tuzatishni bekor qilish tarafdori.

 Faoliyati 
Walsh jurnalistlik faoliyatini 1972-yilda New York shtatining Democrat and Chronicle jurnalida muxbir va keyinchalik musiqa tanqidchisi sifatida boshlagan. 1977-yilning noyabr oyida San Francisco Examiner gazetasida klassik musiqalarning bosh tanqidchisi etib tayinlangan. Gazetadagi amalga oshirgan ishlari uchun 1980-yili ASCAP-Deems Taylor mukofotiga sazovor boʻlgan. 1981-yilning bahorida Time jurnalida musiqa tanqidchisi sifatida faoliyat boshlaydi. Jurnaldagi ishiga doir muqova mavzulari James Levine, Vladimir Horowitz hamda Andrew Lloyd Webber kabi mashhurlarni oʻz ichiga oladi. Shuningdek, 1989—1996-yillarda Germaniyaning Myunxen shahrida joylashgan jurnalning xorijiy muxbiri oʻlaroq 1989-yilgi Berlin devori va 1991-yilgi sovet kommunizmining qulashini bevosita oʻz koʻzi bilan koʻrgan holda yoritgan.

Walsh 2007-yil fevral oyidan boshlab toki 2015-yilgacha boʻlgan vaqt davomida National Review jurnali uchun oʻz ismi hamda David Kahane (The Player filmidagi toʻqima obraz) nomi ostida maqolalar yoza boshlaydi. Walshning David Kahane obrazi ortiga berkingan shaxsiyati „konservativ auditoriyaga yashash qoidalari haqida haddan tashqari koʻp narsalarni aytib berish odatiga ega boʻlgan hamda Hollywood liberallaridan biriga aylangan“, deya taʼriflangan.

Uning eng soʻnggi kitobi Last Stands boʻlib, nashr etilgan kuniyoq Amazonda savdosi oʻsib borgan hamda koʻplab bestseller asarlar qatoridan oʻrin olib kelmoqda.

 Kitoblari 

 Uydirmadan yiroq asarlari 

 Carnegie Hall: The First One Hundred Years (Harry N. Abrams, 1987)
 Whoʻs Afraid of Classical Music (Fireside Books, 1989)
 Andrew Lloyd Webber: His Life and Works (Abrams, 1989, 1997-yili yangilangan)
 Whoʻs Afraid of Opera? (1994)
 So When Does the Fat Lady Sing? (Amadeus, 2008).
 Rules for Radical Conservatives (2010)
 The People v. the Democratic Party (Encounter Broadside, 2012)
 The Devil’s Pleasure Palace (Encounter Books, 2015)
 The Fiery Angel (Encounter Books, 2018)
 Last Stands (St. Martinʼs Press, 2020-yil, dekabr)

 Romanlari 

 Exchange Alley (1997)
 As Time Goes By (Kasablanka filmining davomi, 1998)
 And All the Saints (2003) — 2004-yili Amerika kitob mukofoti sovrindori boʻlgan Owney Madden hayoti haqidagi toʻqima avtobiografik kitob

 Shaxsiy hayoti 
Hozirda Los Angeles shahridagi Wende muzeyining maslahat kengashida faoliyat yuritadi. Uning asosiy yashay joyi Konnektikut qishloqlari va Irlandiyaning Kler okrugida joylashgan.

 

 

 

Turkum:Yashayotgan insonlar
Turkum:1949-yilda tugʻilganlar
Turkum:Alifbo boʻyicha yozuvchilar
Copa Libertadores

CONMEBOL Libertadores, shuningdek Copa Libertadores de América ( nomi bilan ham tanilgan), CONMEBOL tomonidan 1960-yildan beri, har yili oʻtkazib kelinayotgan klublar oʻrtasidagi xalqaro futbol musobaqasi. Bu Janubiy Amerika klub futbolidagi eng yuqori darajadagi musobaqasidir. Turnir Lotin Amerikasi mustaqillik urushlari yetakchilari sharafiga Libertadores nomlangan.

Musobaqa tarixi davomida bir nechta formatlarga ega. Dastlab turnirda faqat Janubiy Amerika ligalari chempionlari ishtirok etishgan. 1966-yilgi mavsumdan Janubiy Amerika ligalarida ikkinchi oʻrin egalagan jamoalar ham ishtirok eta boshlagan. 1998-yilgi mavsumda Meksika jamoalari turnirga taklif etilgan va 2000-yildan 2016-yilgacha muntazam ravishda musobaqalarda ishtirok etishgan. 2000-yilda turnir 20 ta jamoadan 32 tagacha kengaytirilgan. Bugungi kunda turnirda har bir mamlakatdan kamida toʻrtta klub qatnashadi, Argentina va Braziliya esa turnirda eng koʻp vakilga ega.

 

 

 
 
 
 

 

 Copa Libertadores on the RSSSF
 Conmebol Libertadores news at Fox Sports Mexico 
 Copa Libertadores news at ESPN 
 Copa Libertadores at Univision 
 Copa Libertadores at worldfootball.net
 Copa Libertadores at southamericanfutbol.com (archived)

Turkum:Libertadores kubogi
Turkum:CONMEBOL klublar musobaqalari
Potir

Potir - xristian cherkovidagi marosimiy qadah. U ostki qismi ustki qismidan kattaroq boʻlgan, yumaloq shakldagi sharob ichishga moʻljallangan qadah. Xristianlar potirdan “Yevxaristiya” marosimida foydalanadilar. “Yevxaristiya” Isoning xochga mixlanishdan oldingi kechada havoriylar bilan birga tanovul qilgan eng oxiri kechki ovqat xotirasiga bagʻishlangan sirli marosim. Xristianlar unda non (Isoning tanasi) bilan sharob (Isoning qoni)ni tanovul qiladilar. Bu orqali ular oʻzlarini xudoga yaqinroq boʻldik deb hisoblaydilar. Xristianlikda potirga quyilgan vino Iso Masixning qoni sifatida istemol qiinadi.
 

 
 

Turkum: Xristianlik
Turkum: Atamalar
Turkum: Diniy bayramlar
Presviter

Presviter (yunoncha, lotincha — “oqsoqol, jamoa boshligʻi”) - xristian ruhoniylik iyerarxiyasida yuqori oʻrinni egallovchi diniy lavozim. Qadimda yepiskoplar ham presviter deb atalishgan.
 

 
 

Turkum:Shaxsiyatlar
Turkum: Xristianlik
Prosfora

Prosfora (qadimgi yunoncha - hadya, inom, nazr, qurbon) - Yevxaristiya sirli marosimi tanovul qilinadigan marosimiy non.
 

 
 

Turkum: Diniy madaniyat
Turkum: Diniy eʼtiqod va taʼlimot
Presveterianlik

Presveterianlik (yunoncha presbiteros - qariya) - moʻtadil puritanlar. 1592-yilda Shotlandiya parlamenti bu diniy ta’limotni davlat dini deb e’lon qildi. Cherkov jamoasi rahbari - presviter, jamoa a’zolari tomonidan saylanadi. Jamoalar mahalliy va davlat ittifoqlariga birlashadilar. Diniy marosimlar ibodat, presviter va’zi va psalomlar aytishdan iborat. Liturgiya (cherkovda oʻtkaziladigan eng katta ibodat) bekor qilingan, “e’tiqod timsoli” va “Otche nash”lar oʻqilmaydi. Dam olish kunlari bayram hisoblanadi. Dunyo bo’yicha 40 mln. presviterianlar mavjud.
 

 
 

Turkum: Atamalar
Turkum: Dunyo dinlari
Prozelitizm

Prozelitizm - bir dinga ishongan fuqaroni oʻz dinidan voz kechishga va oʻzga dinni qabul qilishga majbur qilish. 

Prozelitizm keltirib chiqarayotgan salbiy oqibatlarni ayrim hayotiy misollarda ham koʻrish mumkin. Xususan, bizga qoʻshni boʻlgan ayrim davlatlarda xristian dinini qabul qilgan kishilar vafot etganda jasadni qabristonga qoʻyish bilan bogʻliq muammolar kelib chiqmoqda. Mayitning musulmon ota-onalari oʻz farzandlarini xristian mozoriga dafn etishni xohlamaganlari, musulmonlar esa xristian dini vakili jasadini oʻz musulmon birodarlari yotgan joyga qoʻyishni istamaganliklari natijasida kelishmovchiliklar yuzaga kelmokda. 

Shuningdek, xristian dinini qabul qilgan kishi oʻz oʻgʻlini xatna qildirishni xohlamagani, uning otasi esa, oʻz nabirasini musulmon urf-odatlariga koʻra xatna qildirishni istagani tufayli ota-bola oʻrtasida janjallar kelib chiqqani ham ma’lum. 

Xristian yoki boshqa dinni qabul qilgan qizning turmushga chiqishi ham muammoga aylanmoqda. Oilada qizning ota-onasi musulmon. Albatta, ular oʻz qizlarini musulmon kishiga turmushga chiqishini istaydilar. Ammo xristian dinidagi qizga musulmon kishining uylanishi amri mahol. 

Yuqoridagi kabi misollarni yana davom ettirish mumkin. Ammo shularning oʻzi ham missionerlik va prozelitizm harakatlari boshqa dinni qabul qilgan tub millat vakillari oilalarida nizolar va janjallarning avj olishiga hamda xristianlikning ayrim yoʻnalishlari vakillariga nisbatan dushmanlik hissiyotlarining paydo boʻlishi orqali dinlararo nizolarni kelib chiqishiga zamin yaratishi mumkinligini yaqqol tasavvur qilish imkonini beradi.
 

 
 

Turkum: Atamalar
Rabboniy yahudiylik

Rabboniy yahudiylik - milodiy V asrda “Talmud” borasidagi tadqiqotlarining nihoyasiga yetishi natijasida tashkil topgan. Rabboniy yahudiylik, “Yozma Tavrot”dan ham koʻra koʻproq oldin oʻtgan ravvinlar (rabboniylar)ning turli masalalardagi mulohazalaridan tashkil topgan “Talmud”ga katta e’tibor beruvchi va Tavrotni faqatgina ibodat bilan chegaralab qoʻygan oqim hisoblanadi.
 

 
 

Turkum:Yahudiylik
Turkum: Dunyo dinlari
Ibn as-Surmoriy

Isʼhoq ibn Ahmad ibn Isʼhoq ibn Husayn ibn Jobir as-Sulamiy al-Buxoriy (Abu Safvon) — muhaddis. Buxoroning Surmor nomli qishlog‘ida tavallud topgan. U milodiy 889-yil (hijriy 276-yil) vafot etgan. U ulamolardan, ulamolar ham undan hadis rivoyat qilganlar.
Ibn Saxtom

Ali ibn Ibrohim ibn Nasruvayh ibn Saxtom ibn Harsama G‘azziy Samarqandiy Hanafiy — faqih. U milodiy 976-yil (hijriy 365-yil) tavallud topgan. Ilm talabi bilan Bag‘dod va Damashqda bo‘lgan. Ibn Saxtom milodiy 1049-yil (hijriy 441-yil) vafot etgan.
Ibn Xanb

Muhammad ibn Ahmad ibn Xanb al-Buxoriy al-Bag‘dodiy (Abu Bakr) — o‘z zamonasida „Dehqon“ laqabi bilan mashhur bo‘lgan. Muhaddis. Otasi asli buxorolik bo‘lib, Bag‘dodga borib oila qurgan. Abu Bakr milodiy 880-yil (hijriy 266-yil) Bag‘dodda tug‘ilgan va 20 yosh bo‘lganida ota yurti Buxoroga qaytib, shu yerda muqim yashab, qolgan. Ibn Xanb milodiy 961-yil (hijriy 350-yil) vafot etgan. U ulamolardan, ulamolar ham undan hadis rivoyat qilganlar.
Ibn Xizom

Ali ibn Muhammad ibn Husayn ibn Xizom al-Xizomiy al-Buxoriy (Abul Hasan) — muhaddis va voiz. U milodiy 1011-yil (hijriy 401-yil) tavallud topgan. Ibn Xizom 90 yil umr ko‘rib, milodiy 1098-yil (hijriy 491-yil) vafot etgan. U ulamolardan, ulamolar ham undan hadis rivoyat qilganlar.
Ibn al-Husayn al-Buxoriy

Ismoil ibn al-Husayn ibn Ali ibn al-Husayn ibn Horun az-Zohid al-Buxoriy — faqih. Muqaddas haj safariga bir nechr marta borib, qaytishda Bag‘dodda bo‘lgan. U milodiy 1012-yil (hijriy 402-yil) shaʼbon oyining 8-sanasi, chorshanba kuni vafot etgan..
Ibn Shohin

Umar ibn Ahmad ibn Muhammad ibn Hasan ibn Shohin al-Forisiy ash-Shohiniy as-Samarqandiy — muhaddis. U taxminan milodiy 971-yil (hijriy 360-yil) tavallud topgan va 90 yildan ko‘proq umr ko‘rib, milodiy 1062-yil (hijriy 454-yil) vafot etgan. U ulamolardan, ulamolar ham undan hadis rivoyat qilganlar .
Ibn Quraysh

Muso ibn Quraysh ibn Nofeʼ at-Tamimiy al-Buxoriy (Abu Imron) — muhaddis. U milodiy 868-yil (hijriy 254-yil) vafot etgan. Ibn Quraysh ulamolardan, ulamolar ham undan hadis rivoyat qilganlar.
Ibn al-Bayhaqiy

Ismoil ibn imom Abu Bakr Ahmad ibn Husayn al-Bayhaqiy al-Xusravjirdiy ash-Shofiʼiy (Abu Ali) — faqih va muhaddis. U milodiy 1037-yil (hijriy 428-yil) Bayhaqda tavallud topgan. Xorazmda istiqomat qilgan va keyin Balxga ko‘chib o‘tgan. Ibn al-Bayhaqiy o‘ttiz yildan keyin Bayhaqqa qaytib, shu yerda milodiy 1114-yil (hijriy 507-yil) jumoduloxir oyida vafot etgan. U ulamolardan, ulamolar ham undan hadis rivoyat qilganlar.
Rakatboshi koʻchasi (Toshkent)

Rakatboshi koʻchasi — Yakkasaroy tumanining Yunus Rajabiy va „Tepa“ mahallalari hududida. Yusuf Xos Hojib va Yunus Rajabiy koʻchalari oraligʻida. Uzunligi 2 km atrofida. Tarkibida 7 ta tor koʻcha bor. Akademik Vosit Vohidov koʻchasi bilan kesishgan.

1996-yil 5-sentabrdan joyning tarixiy nomi sifatida „Rakatboshi“ nomi bilan yuritiladi.

Yoʻnalishida Oʻzbekiston respublikasi amaliy sanʼati muzeyi, Bolgariya Respublikasining Oʻzbekistondagi elchixonasi, Kipr Respublikasining faxriy bosh vakolatxonasi, maktab, bogʻcha, mahalla guzari, savdo shoxobchalari, shaxsiy turar joy binolari joylashgan. Yaqinida Oʻzbekiston Respublikasi Ichki ishlar vazirligi, Italiya Respublikasining Oʻzbekistondagi elchixonasi, „Turkiston“ mehmonxonasi, "Kosmonavtlar" metro bekati, Xalqaro madaniyat karvonsaroyi, Yunus Rajabiy va Abdulla Qahhor uy-muzeylari joylashgan.

 Galereya 
 Rakatboshi koʻchalari 

 Yana qarang 

 Toshkent koʻchalari roʻyxati

 

Turkum:Toshkent koʻchalari
Jon Humphrey ozodlik mukofoti

Jon Humphrey ozodlik mukofoti — har yili Kanadaning Huquqlar va Demokratiya inson huquqlari guruhi tomonidan dunyoning istalgan mamlakati yoki mintaqasidan boʻlgan tashkilot yoki shaxsga inson huquqlari va demokratik taraqqiyotni targʻib qilishdagi hissasi uchun topshiriladi. U 1992-yilda tashkil etilgan.

Mukofot 25 000 Kanada dollari miqdoridagi grant, shuningdek, oluvchining inson huquqlari sohasidagi faoliyati haqida xabardorligini oshirishga yordam berish uchun Kanada shaharlari boʻylab nutq safaridan iborat edi.

U Inson huquqlari umumjahon deklaratsiyasining birinchi loyihasini tayyorlagan inson huquqlari boʻyicha kanadalik professor Jon Peters Humphrey sharafiga nomlangan.

 Mukofot gʻoliblari 

 2011-yil - Ales Michalevich, Belarus
 2010-yil - PROVEA (Programa Venezolano de Educacion-Accion en Derechos Humanos), Venesuela
 2009-yil - La'Onf, Iroq
 2008-yil - Inson huquqlari boʻyicha Zimbabve advokatlari, Zimbabve
 2007-yil - Akbar Ganji, Eron
 2006-yil - Su Su Nway, Birma
 2005-yil - Yan Christian Warinussy, Gʻarbiy Papua, Indoneziya
 2004-yil - Godeliève Mukasarasi, Ruanda
 2003-yil - Kimy Pernía Domico, Kolumbiya va Anjelika Mendoza de Askarza, Peru
 2002-yil - Oysha Imom, Nigeriya
 2001-yil - Doktor Sima Samar, Afgʻoniston
 2000-yil - Timothy Njoya, Keniya
 1999-yil - Cynthia Maung va Min Ko Naing, Myanma
 1998-yil - Palden Gyatso, Tibet
 1997-yil - Father Xaver Jiraldo, Kolumbiya
 1996-yil - Sultana Kamol, Bangladesh
 1995 yil - Yepiskop Karlos Filipe Ximenes Belo, Sharqiy Timor
 1994 yil — Campaign for Democracy, Nigeriya va Misr Inson huquqlari tashkiloti, Misr
 1993-yil — La Plate-forme des organizmes haïtiens de défense des droits humains, Gaiti
 1992-yil — Instituto de Defensa Legal, Peru

 

 Rasmiy veb-sayt

Turkum:Chala maqolalar
Akbar Ganji

Akbar Ganji  1960-yil 31-yanvarda Tehronda tugʻilgan) — eronlik jurnalist, yozuvchi va Islom inqilobi gvardiyasi korpusining sobiq aʼzosi. U „Eronning nufuzli siyosiy dissidenti“ va matbuot senzurasining „qizil chiziqlarini“ muntazam kesib oʻtgan jurnalist sifatida taʼriflangan. Yoshligida Eron inqilobining tarafdori boʻlgan. „Zanjirli qotilliklar“ deb nomlanuvchi dissident mualliflarning oʻldirilishi haqida bir qator hikoyalarni nashr etganidan keyin 2001-2006-yillarda Tehrondagi Evin qamoqxonasida oʻtirgan. U qamoqxonada boʻlganida, uni Eronning teokratik tizimini „demokratiya“ bilan almashtirishga chaqirgan birinchi „dissident, musulmon va sobiq inqilobchi“ sifatida tasdiqlagan manifest eʼlon qildiEbadi, Shirin, Iran Awakening, by Shirin Ebadi with Azadeh Moaveni, Random House, New York, 2006, p.193. U „Eronning eng taniqli siyosiy mahbusi“ sifatida taʼriflangan.

Yevropaning koʻplab shaharlarining faxriy fuqarosi unvoni va fuqarolik faoliyati uchun alohida unvonlar bilan taqdirlangan. Ganji oʻz faoliyati uchun bir qancha xalqaro mukofotlarga sazovor boʻlgan, jumladan, Jahon gazetalari assotsiatsiyasining „Ozodlik oltin qalami“ mukofoti, Kanada jurnalistlari Soʻz erkinligi xalqaro matbuot erkinligi mukofoti, Inson huquqlari himoyachilari uchun Martin Ennals mukofoti, Kato instituti Milton Fridman Ozodlikni ilgari surigani uchun mukofoti va Jon Humphrey erkinligi mukofoti.

 Yoshlik davri 
Ganji Tehronda dindor va qashshoq oilada oʻsgan. U Eron-Iroq urushi paytida Islom inqilobi qoʻriqchilari korpusida xizmat qilgan. U aloqalar boʻyicha magistr darajasiga ega.

 2009-yilgi saylovlar noroziliklari 
Ganji 2009-yilgi Eron saylovlari noroziliklarini qattiq qoʻllab-quvvatlagan. U Erondagi siyosiy mahbuslarning ahvolini yoritish va Erondagi yomon sharoitga xalqaro eʼtiborni jalb qilish maqsadida Birlashgan Millatlar Tashkiloti qarorgohi tashqarisida ochlik eʼlon qildi.

 Mukofot va unvonlari 

 PEN America faxriy aʼzosi (2000)
 Kanadalik jurnalistlar erkin fikr bildirish uchun Xalqaro matbuot erkinligi mukofoti (2000)
 Shimoliy Amerika Yaqin Sharq tadqiqotlari assotsiatsiyasi, MESA Akademik erkinlik mukofoti (2005)
 Matbuot erkinligi mukofoti, Italiya (2005)
 Jahon gazetalari assotsiatsiyasi, Ozodlikning oltin qalami (2006)
 Italiyaning Florensiya shahrining faxriy fuqarosi (2006)
 Inson huquqlari himoyachilari uchun Martin Ennals mukofoti (2006)
 Milliy matbuot klubi, Jon Auuchon matbuot erkinligi mukofoti (2006)
 Jon Humphrey Ozodlik mukofoti, Huquqlar va Demokratiya (2007)
 Milton Fridman Ozodlik uchun mukofot (2010)
 Jahon matbuoti erkinligi qahramoni, Xalqaro matbuot instituti (2010)

 

Turkum:Yashayotgan insonlar
Turkum:1960-yilda tugʻilganlar
Turkum:Eron jurnalistlari
Gohlar

Gohlar - Zardusht badiha yo‘li bilan yaratgan da’vat so‘zlari (munojotlar).Avestaning “Yasna” kitobida 17 ta “Goh” - qo‘shiq saqlangan.
Aysha bibi (qishloq)

Oysha-BibiKazaxstan. Obщegeograficheskaya karta (masshtab 1:3 000 000). — Roskartografiya, 2011 (1990-yilgacha — Golovachevka) — Qozogʻiston Respublikasining Jambul viloyati, Jambil tumanidagi qishloq. Oysha bibi qishloq okrugining maʼmuriy markazi. Viloyatning maʼmuriy markazi Taraz shahridan taxminan 6 km janubi-gʻarbda, dengiz sathidan 679 metr balandlikda joylashgan. Taraz-Chimkent avtomobil yoʻli Oysha-bibi qishlogʻidan oʻtadi. KATO kodi — 314033100.
 Aholisi 
1999-yilda qishloq aholisi 2796 kishini (1413 erkak va 1383 ayol) tashkil qilgan. Qozogʻiston. Milliy ensiklopedia maʼlumotlariga koʻra, 2003-yilda qishloqda 3000 kishi yashagan. 2009-yilgi aholini roʻyxatga olish maʼlumotlariga koʻra, qishloqda 4616 kishi (2375 erkak va 2241 ayol) istiqomat qilgan.
 Diqqatga sazovor joylari 
 Oysha bibi maqbarasi (XII asr)
 Boboji Xotun maqbarasi (XI asr)
 
 Aysha Bibi (selo) // Kazaxstan. Natsionalnaya ensiklopediya (rus.). — Almati: Qazaq ensiklopediyasi, 2004. — T. I. — ISBN 9965-9389-9-7. (CC BY-SA 3.0)
 

Ushbu maqolani yozishda „Qozogʻiston. Milliy entsiklopediya“ (1998-2007), Creative Commons BY-SA 3.0 Unported litsenziyasi ostida „Qozoq entsiklopediyasi“ tahririyati tomonidan taqdim etilgan maʼlumotlardan foydalanilgan.

Turkum:Alifbo boʻyicha aholi punktlari Turkum:Qozogʻiston aholi punktlari Turkum:Qozogʻiston qishloqlari
Turkum:Jambil tumani aholi punktlari (Jambul viloyati)
Goy

Goy (koʻpligi goyim) – „Tavrot“da ushbu soʻz „xalq“ degan maʼnoni anglatib, yahudiylar yoki boshqa xalqlarning barchasi „goylar“ deb yuritilgan. Oʻrta asrlarga kelib goy atamasi yahudiylik ida aksar holda boshqa xalqlarga nisbatan qoʻllanila boshlandi va oʻzining ilk maʼnosini oʻzgartirdi. Hozirda yahudiylardan boshqalar, yaʼni boshqa din vakillarini ifodalaydi. Bibliyada ushbu atama bir shaxsga nisbatan qoʻllanilmaydi, aksincha, 620 marta koʻplik (goyim), 136 marta birlik (goy) shaklida uchraydi.
 

 
 

Turkum:Etnomadaniy belgilar
Turkum:Eksonimlar
Aqbulim

Aqbulim (199?-yilgacha — Ilyich) — Qozogʻiston Respublikasining Jambul viloyati, Jambil tumanidagi qishloq. Aqbulim qishloq okrugining maʼmuriy markazi. KATO kodi — 314035100.
 Aholisi 
1999-yilda qishloq aholisi 3173 kishini (1714 erkak va 1459 ayol) tashkil qilgan. Qozogʻiston. Milliy ensiklopediya maʼlumotlariga koʻra, 2003-yilda aholi soni 2,7 ming kishini tashkil etgan. 2009-yilgi aholini roʻyxatga olish maʼlumotlariga koʻra, qishloqda 3084 kishi (1512 erkak va 1572 ayol) yashagan.
 
 Akbulim // Kazaxstan. Natsionalnaya ensiklopediya (rus.). — Almati: Qazaq ensiklopediyasi, 2004. — T. I. — ISBN 9965-9389-9-7. (CC BY-SA 3.0)
 

Ushbu maqolani yozishda „Qozogʻiston. Milliy entsiklopediya“ (1998-2007) va, Creative Commons BY-SA 3.0 Unported litsenziyasi ostida „Qozoq entsiklopediyasi“ tahririyati tomonidan taqdim etilgan maʼlumotlardan foydalanilgan.

Turkum:Alifbo boʻyicha aholi punktlari Turkum:Qozogʻiston aholi punktlari Turkum:Qozogʻiston qishloqlari
Turkum:Jambil tumani aholi punktlari (Jambul viloyati)
Get

Get - yahudiylikda er va ayol o‘rtasidagi ajrim jarayoni hamda ayolning sobiq eri tomonidan taqdim etilgan hujjat (ajrim qog‘ozi). “Tavrot”ning birgina joyida ajrashish haqida so‘z boradi: “Kimda-kim nikohlansa va uning huzuriga kirganda ayolida biror zarar yoki nuqson topib, unga yoqmasa, ayoliga ajrim qog‘ozini yozib qo‘liga bersin” (Dvarim, 24:1). Mishnada “Tavrot”da keltirilgan “zarar, nuqson” so‘zlarini tushunishda I asrda ikki yetakchi maktablar orasidagi ixtilof bayon qilinganini qayd etish lozim. Shamay maktabi vakillari fikriga ko‘ra, ushbu so‘z “xiyonat qilish” ma’nosini anglatadi, chunki, er va xotin o‘rtasidagi ajrimning yagona sababi bu xiyonatdir. Gilel maktabi vakillarining ta’kidlashicha, mazkur so‘zdan er kishini ranjitadigan holatlar hisoblanadi. Hattoki, ayol kishining ovqat tayyorlashni bilmasligi kabi kichik sabablar hams hu jumladandir. Gilel maktabining qarashi yahudiylik qonunida o‘z ifodasini topgan.Biroq, ta’kidlash lozimki, ayollarning haq-huquqlarini himoya qilish uchun nikoh shartnomasi - “ktuba” joriy qilingan. Unga ko‘ra, ayoli bilan ajrashmoqchi bo‘lgan kishi, ayoliga muayyan miqdorda gialiment to‘lash majburiyati yuklatiladi. Har qanday holatda ham, ayolini ajrashishga majburlashga yo‘l qo‘yilmaydi, aksincha ikki tarafning roziligi bilan bu holat amalga oshirilishi mumkin. Get er yoki uning vakili tomonidan yozilishi shart. Ajrim qog‘ozini tuzish o‘ta murakkab jarayon bo‘lib, uni mutaxassis ravvinlargina amalga oshira oladilar. “Get” belgilab qo'yilgan mezonga javob berishi shart qilingan. Jumladan, qo‘lda 12 qator yozilib, unda ajrimamalga oshirilayotgan shahar, yaqin atrofdagi daryo nomi, vaqti, er va ayolning nomlari yozilishi lozim. Dastlab, er guvohlar shohidligida hujjatlarni tayyorlash uchun kotib yollaydi. Get tayyor bo‘lgach, erga beriladi va u ayolining oldiga borib uning qo‘liga tutadi. Shundan so'ng ayol kishi xonani aylanasiga aylanib chiqadi.Bu narsa uning yangi, mustaqil maqomini ifoda etadi. So‘ng ravvin ayolga 90 kun muddat ichida boshqa turmush qurmaslikni ta’kidlaydi.
Qayd etish lozimki, yahudiylik qonunlariga asosan nikohlangan er-xotin, diniy ajrim (get) qilmasdan, faqatgina fuqarolik ajrimini rasmiylashtirgan bo‘lsalar, ularning nikohi o‘z kuchida qolaveradi. Getni olmagan ayol “aguna” deb nomlanadi. Getni olmasdan, boshqa kishi bilan turmush qurgan ayol, xiyonat qilgan bo‘ladi hamda ikkinchi turmushidan tug‘ilgan bolalari noqonuniy tug‘ilgan hisoblanadi. Shu sababli, er va ayolini o‘rtasini ajrim qilishda, “get”ni tuzishlik muhim ahamiyat kasb etadi.
Gerardusvander Leuv

Gerardusvander Leuv (1890-1950) - niderlandiyalik tarixchi va faylasuf. Din fenomenologiyasi sohasining namoyondalaridan biri..
Gemara

Gemara (orom. «o‘rganish», «ustozdan qabul qilib olingan narsa» yoki ibr. «xotima, mukammalik») - mishnaning bayoni va sharhi. Q.Talmud.
Gaftara

Gaftara (qo‘shimcha, ilova, xotima) -yahudiylik dinining muqaddas manbasi - “Payg'ambarlar kitobi”ning bir bo‘limi bo‘lib, Shanba kuni, bayram kunlari hamda To‘qqizinchi Av ro‘zasi kunida Gaftara sinagogada “Tavrot”ni jamoaviy tarzda o‘qishni tamomlash oldidan tongda o‘qiladi. Ro‘za va motam kunlari kunduzgi ibodat “mixna” so‘ngida o‘qilsa, av oyining to‘qqizinchi kuni va Iom-Kipur kabi bayramlarda tongi hamda kunduzgi ibodat vaqtida ham o‘qiladi. Ivrit tili bo‘yicha mutaxassis, filolog Eliya Bahur Gafatara yahudiylar ellinistlar tomonidan qattiq tazyiqqa uchrab, Tavrot o‘ramlari yoqib yuborilgan hamda Tavrot o‘rniga Payg'ambarlar kitobini o‘qigan davrda yuzaga kelgan, deb ta’kidlaydi. “Payg‘ambarlar kitobi”ni “Tavrot”ni o‘qishda boblarning ketma-ketligi asosida o‘qishda bo‘lgani singari qat’iy talab mavjud emas. Shuning uchun, “Payg‘ambarlar kitobi”ni istalgan qismidan o‘qish mumkin. Gaftarani Maftir - Tavrotni so‘nggi bo‘lib o‘qish taklif qilingan kishi tomonidan o‘qiladi. Gaftarani “Tavrot”dan ustun bo‘lib qolmasligi uchun, Maftir dastlab “Tavrot”dan ham bir parcha o‘qib qo‘yadi. Shu bilan bir qatorda, Gaftarani bolalar ham o‘qishligiga ruxsat berilgan.
Garuda

Garuda - hinduiylikda Vishnu ilohining afsonaviy, yarmi-odam, yarmi-burgut bo‘lgan uchar hayvoni. Ba’zi miflarga ko‘ra, uni yorqin nur taratgani uchun qush qiyofasidagi quyosh deb bilganlar. Shuningdek, u ilonlar va har qanday yovuzlikni daf qila olgan. U Vishnu ilohi va uning rafiqasi Lakshmini osmonda olib yurgan. Garuda Vishnuning xayoliy chaqiruviga ko‘ra paydo bo‘lib, devlar, ilonlarga qarshi kurashda unga yordam bergan.
Asa (Jambul viloyati)

Asa  — Qozogʻiston Respublikasining Jambul viloyati, Jambil tumanidagi qishloq. Jambul viloyatining maʼmuriy markazi va Asinskiy qishloq okrugi hisoblanadi. KATO kodi — 314030100.
Asa qishlogʻi Taraz shahridan 28 km shimoli-gʻarbda joylashgan boʻlib, u yerda temir yoʻl vokzali joylashgan. Qishloq 1941—1942-yillarda Jambul-Qoratov temir yoʻli qurilishi munosabati bilan tashkil etilgan. U yerda don va qand lavlagi qabul qilish punktlari mavjud. Taraz-Oqkoʻl-Saudakent avtomobil yoʻli ham Asa qishlogʻidan oʻtadi.
 Aholisi 
1999-yilda qishloq aholisi 7868 kishini (3808 erkak va 4060 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 8640 kishi (4253 erkak va 4387 ayol) yashagan.
2019-yil boshida qishloq aholisi 8326 kishidan (4219 erkak va 4107 ayol) iborat boʻlgan.
 Mahalliy aholi orasidan chiqqan taniqli shaxslar 
Fantast yozuvchi Shokan Alimbaev Kazbaevich.
 

Turkum:Alifbo boʻyicha aholi punktlari Turkum:Qozogʻiston aholi punktlari Turkum:Qozogʻiston qishloqlari
Turkum:Jambil tumani aholi punktlari (Jambul viloyati)
Ganjur

Ganjur - Tibet lamaparastlarining 108 jilddan iborat muqaddas manbasi. Unda Tripittakaning tarjimasi va tantrizmga doir ta’limot bayon etilgan.
Gallikanizm

Gallikanizm - XIII-XVII asrlarda papa ta’siridan chiqib mustaqil bo‘lish istagidagi fransuz katoliklar orasida tarqalgan diniy-siyosiy harakat.
Auliekoʻl (Jambul viloyati)

Auliekoʻl (2017-yilgacha — Qiziltan) — Qozogʻiston Respublikasining Jambul viloyati, Jambil tumanidagi qishloq. Aysha bibi qishloq okrugi tarkibiga kiradi. KATO kodi — 314033400.
 Aholisi 
1999-yilda qishloq aholisi 337 kishini (167 erkak va 170 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 172 kishi (91 erkak va 81 ayol) yashagan.
 

Turkum:Alifbo boʻyicha aholi punktlari Turkum:Qozogʻiston aholi punktlari Turkum:Qozogʻiston qishloqlari
Turkum:Jambil tumani aholi punktlari (Jambul viloyati)
Sanjar Saʼdullayev

Sanjar Saʼdullayev (10-iyul, 1954-yil, Toshkent — 4-dekabr, 2021-yil, Toshkent) — taniqli oʻzbek dublyaj aktyori, „Yoshlar“ telekanalida rejissyori. Muxlislar orasida „sirli aktyor“ nomi bilan tanilgan. Sababi, u ayrim sanʼat sohasidagi insonlardan farqli ravishda, intervyu bermagan, kameralar qarshisiga chiqmagan va oʻzini ommadan uzoq tutishga harakat qilgan.

 Biografiyasi 
Sanjar Saʼdullayev 1954-yil, 10-iyulda Toshkent shahrida tugʻilgan. Toshkent davlat teatr va saʼnat institutining drama va kino aktyorligi boʻyicha taʼlim olgan.

Umri davomida 1000 dan ortiq filmlarga ovoz bergan. Xususan, „Qish sonatasi“ (Junsang), „Qashqirlar makoni“ (Poʻlat Alamdar), „Soʻyla, Qoradengiz“ (Vedad), „Sevgi iztirobi“ (Kamol), „Ichkarida“ (Komissar Yusuf, Sarp, Hasan qizil yonoq), „Devor“, „Ishkomli uy“, „Esmeralda“, „Ishq rishtasi“ „Vira va Zara“ kabi kino va seriallardagi bosh qahramonlar obrazini gavdalantirgan.

Qolaversa, u doimiy ravishda hindistonlik aktyor Shah Rukh Khanga ovoz berib kelgan.

Muxlislari Saʼdullayevni nafaqat filmlar dublyajidagi ovozi balki, monolog va sheʼrlar oʻqishi orqali ham yaxshi bilishadi. Shuningdek, Saʼdullayev faoliyati davomida bir muddat „Yoshlar“ telekanalida ham rejissyor sifatida faoliyat yuritgan

 Vafoti 
Sanjar Saʼdullayev 2021-yil, 4-dekabr kuni Toshkent kasalxonalaridan birida, tongda vafot etdi. Janoza „Minor“ masjidida oʻqilishi aytilinga.

 

 

 Sanjar Saʼdullayev haqida yaqinlari bergan intervyu 1-qism, 2-qism

Turkum:Dublyaj ustalari
Turkum:Oʻzbekistonlik dublyaj ustalari
Turkum:Oʻzbekistonlik rejissyorlar